Yield Curve ปรับตัวลงทุกช่วงอายุ
ภาวะตลาดตราสารหนี้ (14-18 ม.ค. 2556) มีมูลค่าการซื้อขายรวม 499,478 ล้านบาท หรือเฉลี่ยอยู่ที่ประมาณวันละ 99,896 ล้านบาท ปรับตัวลดลงจากสัปดาห์ก่อนหน้านี้ประมาณ 4% โดยกว่า 73% ของมูลค่าการซื้อขายทั้งหมด หรือประมาณ 366,148 ล้านบาท
22 ม.ค. 2556

ภาวะตลาดตราสารหนี้ (14-18 ม.ค. 2556) มีมูลค่าการซื้อขายรวม 499,478 ล้านบาท หรือเฉลี่ยอยู่ที่ประมาณวันละ 99,896 ล้านบาท ปรับตัวลดลงจากสัปดาห์ก่อนหน้านี้ประมาณ 4% โดยกว่า 73% ของมูลค่าการซื้อขายทั้งหมด หรือประมาณ 366,148 ล้านบาท 
เส้นอัตราผลตอบแทนพันธบัตรรัฐบาล (Yield Curve) ปรับตัวลดลงในช่วง 1 ถึง 4 Basis Point ส่วนหนึ่งเป็นการปรับตัวลดลงตามอัตราผลตอบแทนพันธบัตรสหรัฐ (US Treasury) รวมถึงความกังวลในเรื่องการขยายเพดานหนี้สาธารณะที่ยังไม่ได้ข้อสรุป ส่งผลให้นักลงทุนบางส่วนโยกเงินลงทุนกลับเข้าสู่ Safe Haven เช่น ตลาดพันธบัตร
นอกจากนี้ ประเด็นของกระแสเงินลงทุนจากต่างประเทศที่ไหลเข้ามาลงทุนในตลาดตราสารหนี้ไทยและตลาดหุ้นไทยอย่างต่อเนื่องนับตั้งแต่ต้นปี ทำให้ค่าเงินบาทแข็งค่าขึ้นอย่างรวดเร็ว
ในสัปดาห์นี้นักลงทุนต่างชาติมียอดซื้อสุทธิในตราสารหนี้ทุกประเภท (ทั้งระยะสั้นและระยะยาว) รวมกัน 39,320 ล้านบาท โดยเฉพาะตราสารหนี้ระยะยาว (อายุคงเหลือมากกว่า 1 ปี) จะพบว่าเป็นการซื้อสุทธิ 5,076 ล้านบาท